laion/Wikipedia-Exotic huggingface dataset:
סיסו S-321

סיסו S-321 (בפינית : Sisu S-321) היא סדרת משאיות קלות ו-אוטובוסים מתוצרת יצרנית הרכב הכבד Oy Suomen Autoteollisuus Ab (אנ') אשר יוצרו בין השנים 1931–1934 ב-פינלנד. בין השנים 1934–1931 הורכבו בפינלנד כמה עשרות יחידות של דגם סיסו S-321 מתוצרת "Oy Suomen Autoteollisuus Ab" (אנ') על בסיס שלדה מהדגמים : וולוו סדרה LV66, וולוו סדרה LV71, "וולוו סדרה LV72". סוג הנעה : 4x2. "S-321" - משאית קלה "S-322" - אוטובוס "S-323" - אוטובוס "S-341" - יוצר בשנת 1934 "S-342" - יוצר בשנת 1934 משאית קלה. אוטובוס. "סיסו S-322" "סיסו S-322D" וולוו סדרה LV66 וולוו סדרה LV71 סיסו S-21 סיסו K-50SS סיסיו KB-45 מדיה וקבצים בנושא סיסו S-321 בוויקישיתוף Mäkipirtti, Markku. Sisu. Ajoneuvot Suomessa (in Finnish). 4 (2 ed.). Tampere: Apali Oy. ISBN 978-952-5877-05-2.} Blomberg, Olli. Suomalaista Sisua vuodesta 1931 – Monialaosaajasta kuorma-autotehtaaksi [Finnish Sisu since 1931 – From multi-industrial expert to lorry factory] (in Finnish). Karis: Oy Sisu Auto Ab. ISBN 952-91-4918-2. Blomberg: Salaperäinen esisarja. p. 56–61
מריסול מלרט

מריסול מלרט (בספרדית: Marisol Malaret;‏ 13 באוקטובר 1949 – 19 במרץ 2023) הייתה דוגמנית פוארטו ריקנית שהוכתרה כמיס תבל. מלרט נולדה בעיר אוטואדו שבפוארטו ריקו. היו לה אח אחד וחמישה אחים למחצה. עקב מחלתה של אמה היא החלה לעבוד מגיל צעיר על מנת לתמוך במשפחתה. לאחר התיכון למדה באוניברסיטת פוארטו ריקו. היא עבדה כמזכירת הנהלה בחברת טלפונים. בתקופה זו התגלתה על ידי מאפר מקומי במדינתה, שדרבן אותה להשתתף בתחרות מיס פוארטו ריקו. בתחרות הייתה המועמדת אהודה על הקהל וזכתה במקום הראשון. בתחרות מיס תבל 1970 (אנ'), שנערכה בארצות הברית זכתה במקום הראשון, והייתה לנציגת פוארטו ריקו הראשונה שזוכה בתואר. בשנת כהונתה התארחה בתוכנית "המופע של מרב גריפין". כשחקנית הופיעה ב-1971 בסרט "Mami". ב-1975 הנחתה את "OTI Festival", פסטיגל מוזיקה בינלאומי שנערך באותה שנה בסאן חוזה, ובו לקחו חלק מדינות אמריקה הלטינית. ב-1977 ו-2002 שימשה כשופטת בתחרות מיס תבל. היא התארחה בתחרות גם ב-2001. היא נישאה לדוגמן בוץ ג'יימס. לאחר מכן נישאה למוזיקאי קורקי סטרומן, ולשניים בת. לאחר מכן נישאה לקובני פרנק קיו. נפטרה בפוארטו ריקו ב-19 במרץ 2023. מדיה וקבצים בנושא מריסול מלרט בוויקישיתוף מריסול מלרט, במסד הנתונים הקולנועיים IMDb (באנגלית) מריסול מלרט, במסד הנתונים הקולנועיים KinoPoisk (ברוסית)
תהודת גאות

באוקיינוגרפיה פיזיקלית, תהודת גאות (באנגלית: Tidal resonance) מתרחשת כאשר מחזור הגאות והשפל העולמי מעורר את אחד מאופני התנודה הטבעיים של מקווה מים המחובר לאוקיינוס הפתוח. האפקט בולט במיוחד כאשר אורך המדף היבשתי ועומקו מכתיבים זמן מחזור תנודה טבעי של גוף המים השווה למשך הזמן שחולף בין גאות לגאות העוקבת באותו אזור. במצב כזה, גל גאות הפוגע במקווה המים דרך הקצה הפתוח (המחובר לאוקיינוס) שלו נמצא באותו מופע כמו המופע של התנודה של מקווה המים, כך שאודות לעובדה שהאנרגיה הנכנסת למקווה המים ברובה נכלאת בתוכו ולא יכולה לברוח (אודות להחזרה מן החוף וקצה המדף היבשתי) נוצרת התאבכות בונה בין התנודה העצמית לגאות החיצונית, מה שמפיק מנעד גאות רחב בהרבה בחוף של מקווה המים. את מקווה המים בכללותו ניתן למדל כמהוד חצי-פתוח של גלי מים רדודים, אשר הטריגר החיצוני לפעולתו הוא הגאות והשפל העולמיים. דוגמאות מפורסמת לאפקט הזה כוללות את מפרץ פאנדי, שם תנודות הגאות החזקות ביותר בעולם מתחוללות בעקביות, ואת תעלת בריסטול. רבים מהאזורים הרזוננטיים הללו אחראים לנתחים גדולים מכמות האנרגיה הכוללת של גאות ושפל הנשחקת ואובדת באוקיינוסים. למשל, מידע לוויני מעיד על כך שהגאות M2 שוחקת אנרגיה בהספק של 2.5 טרה-ואט, אשר מתוכה 261 ג'יגה-ואט נאבדת במפרץ הדסון, 208 ג'יגה-ואט במדפים היבשתיים האירופיים (כולל תעלת בריסטול), 158 ג'יגה-ואט במדף האוסטרלי הצפון-מערבי, 149 ג'יגה-ואט בים הצהוב ו-112 ג'יגה-ואט במדף הפטגוני. הגאות והשפל נגרמת כתוצאה מהמשיכות הכבידתיות שמפעילים הירח והשמש על מימי כדור הארץ. "הגבעה האוקיינית" (והגבעה הנמצאת בצדו המנוגד של כדור הארץ) במימי הארץ עוקבת בקירוב אחרי מסלולו המורכב של הירח; מכיוון שמסלול הירח אינו קבוע אלא משתנה כל הזמן אודות להפרעה הכבידתית של השמש (בעיית שלושת הגופים), תופעת הגאות והשפל מורכבת מאוד ונשלטת על ידי תדירויות דומיננטיות מסוימות הנגזרות מזמני המחזור של אי-רגולציות משמעותיות במסלול הירח. בעיני צופה על כדור הארץ המסתובב נדמה שהגאות והשפל מגיעה לחופים במחזוריות של פעמיים ביממה, אף על פי שבפועל הגבעה האוקיינית מתקדמת על כדור הארץ לאט יותר, בקצב שעוקב אחר תנועת הירח. המהירות v של גלי מים ארוכים (גלי מים רדודים) באוקיינוס תלויה בעומק המקומי h שלו על ידי הנוסחה: v = g h {\displaystyle v={\sqrt {gh}}} . במאגרי מים סגורים (אגמים) מתרחשות תנודות קולקטיביות של גוף המים כדרך קבע (תנודות אלו מכונות "Seiche"), אשר ניתן למדלן כגלים עומדים - ולכן מחזור התנודה היסודית שלהן שווה לפעמיים אורך האגם L חלקי מהירות הגל האופיינית בו. במקרה של תהודת גאות, המודל המתאים למצב שונה במקצת, ונקרא "open harbor" - המהוד הוא רק חצי סגור, כלומר יש לו קצה אחד חופשי וקצה סגור. כתוצאה מכך, זמן המחזור היסודי הוא כזה שאורך גוף המים שווה לרבע אורך גל של תנודת גוף המים: T = 4 L g h {\displaystyle T={\frac {4L}{\sqrt {gh}}}} למשל, לגוף המים במפרץ פאנדי לוקח בערך 13 שעות להשלים תנודה מלאה; מכיוון שהגאות האוקיינית מציפה את המפרץ כל 12 שעות ו-25 דקות, היא מחזקת את התנודות בגוף המים. תנודות כוללניות של גופי מים מהוות גלי מים רדודים, אשר מהירותם יחסית לשורש הריבועי של עומק המים. לכן, בקצה המקווה המחובר לאוקיינוס, פערי העומק העצומים גורמים לגידול עצום במהירות הגלים - מה שמביא להחזרה גמורה.
איגוד תעשיית ההקלטות הבלגי

איגוד תעשיית ההקלטות הבלגי (באיטלקית: Belgian Entertainment Association; ובקיצור: BEA) הוא ארגון העוקב אחר כמעט כל ההיבטים של ענף ההקלטות בבלגיה. האיגוד הוקם בשנת 2008 והמטה שלו נמצא בבריסל, בלגיה. ה-BEA נחשב לאיגוד תעשיית ההקלטות הבלגי הרשמי על ידי IFPI. איגוד תעשיית ההקלטות הבלגי מעניק תעודות זהב, פלטינה ויהלום על מכירות של סינגלים, אלבומים ואלבומי וידאו: איגוד תעשיית ההקלטות האמריקאי איגוד תעשיית ההקלטות הבריטי אתר האינטרנט הרשמי של BEA FAQ - Belgian Entertainment Association, web.archive.org, ‏2008-06-04 Mission - Belgian Entertainment Association, web.archive.org, ‏2008-06-04 Useful Links — IFPI — Representing the recording industry worldwide, www.ifpi.org
הארדקור היפ הופ

הארדקור היפ הופ (אנגלית: Hardcore hip hop) הוא תת-סגנון מוזיקלי המשתייך לסגנון ההיפ הופ אשר התפתח במהלך שנות ה-80 בסצנת ההיפ הופ של של החוף המזרחי. כיוון שהחלוצים של סגנון זה היו אמנים כגון Run-DMC, Schooly-D, Boogie Down Productions וההרכב פאבליק אנמי (Public Enemy), הז'אנר מאופיין כראפ קשוח העוסק בסקס, בסמים ובאלימות. בשנת 1986, החל סקולי די (Schoolly D), מאפיונר מפילדלפיה, להשתמש בשיריו בקללות ומילים גסות, דבר שלא היה נפוץ בשירי ראפ. בתחילת 1987 להקת Boogie Down Productions ובראשה הראפר KRS-One המציאו ז'אנר חדש של ראפ מחתרתי ופוליטי עם האלבום (Criminal Minded) הנקרא "Hardcore Rap". מאוחר יותר אותה שנה להקת פאבליק אנמי (Public Enemy), להקת ראפ מניו יורק, אימצה את הסגנון הזה והפכה אותו לפופולרי מאוד עם אלבומה "Yo! Bum Rush the Show". לדעת מעריציה הלהקה גרמה לשינוי מהותי בסגנון הראפ. עם זאת, ההארדקור ראפ נחלש כאשר אייס קיוב (Ice Cube) מלוס אנג'לס יצר תת-סגנון להארדקור ראפ הנקרא גנגסטה ראפ, שהוא ייחודי עבור החוף המערבי בארצות הברית ונחשב ליותר בוטה מהארדקור ראפ. ניתן להתייחס לחלוקה בין סגנונות הראפ לפי אזורים גאוגרפים בארצות הברית: החוף המזרחי הראפ הוא בסגנון הארדקור ראפ, ובחוף המערבי הסגנון הוא גנגסטה ראפ. להקת הגנגסטא ראפ N.W.A, זכתה להצלחה גדולה והפכה להיות במרכז הבמה של הראפ. אף על פי שפאבליק אנמי המשיכו בקריירה שלהם גם אחרי אלבומם המצליח ב-1988, הם כבר לא זכו להצלחה גדולה ואת מקומם תפסה להקת N.W.A. ראפרים רבים המשיכו ליצור הארדקור ראפ, אך N.W.A היו במרכז הבמה. כאשר אייס קיוב (חבר להקת N.W.A) פרש, להקת ה-N.W.A איבדה קצת מהפופולריות שלה ולהקת הארדקור ראפ מניו יורק בשם EPMD הצליחה לנצל דעיכת N.W.A ורכשה לעצמה שם. האלבום הראשון של אייס קיוב הוקלט בניו יורק בשיתוף פאבליק אנמי וכתוצאה מההשפעות הפוליטיות שלהם על האלבום, האלבום נחשב להארדקור ראפ. רק אחרי תקופת הזהב (1986-1993), ב-1994, אחרי שורה של אלבומי הנחשבים הצלחות של הגנגסטה ראפ מצד ד"ר דרה, אייס קיוב וסנופ דוג, נאז (Nas), הראפר הצעיר מקווינס, ניו יורק, הוציא את אלבומו "Illmatic" שהיה ה"אלבום הרשמי" שהחזיר את תשומת הלב להארדקור ראפ. עם תום תקופת הזהב נחלש ז'אנר הגנגסטא ראפ וזאת ניצל הראפר הנוטוריוס בי. איי. ג'י. (The Notorious B.I.G) מברוקלין, ניו יורק, עם האלבום "Ready To Die" ב-1994 שנחשב לאחד מאלבומי הראפ הטובים ביותר של כל הזמנים. הנוטוריוס בי. איי. ג'י. נהפך לדמות המדוברת ביותר בראפ באותה שנה, והחלו בעיות בינו לבין הגנגסטא ראפר טופאק שאקור. ייתכן שזו הסיבה למלחמת החופים בין החוף המערבי (גנגסטא ראפ) לבין החוף המזרחי (הארדקור ראפ). כאשר ב-1996 נסתיימה תקופת הגנגסטה ראפ בשל מותם של שני גנגסטא ראפרים מהחוף המערבי (Eazy-E וטופאק), ד"ר דרה סיים את עידן הגנגסטא ראפ באלבום מחווה לשני חבריו. כל אותם ראפרים מהחוף המערבי שעד עתה ניגנו גנגסטא ראפ משייכים את עצמם כעת לגנגסטא ראפרים בצורה לא רשמית. כל ראפר מהחוף המערבי שהתחיל את הקריירה שלו לאחר תקופת הגנגסטא ראפ (1996) נחשב להארדקור ראפר (בין ההארדקור ראפרים ה"טהורים" מהחוף המערבי נמנים: מאסטר פי, אקזיביט ודה גיים). לאחר 1996 עשרות ראפרים מסוג הארדקור ראפ התחילו להופיע כמו DMX ואמינם, ויותר מאוחר ד"ר דרה שהפך באותה תקופה למפיק ראפ שהפיק בשנות האלפיים לראפר ההארדקור 50 סנט. כיום ההארדקור ראפ נהפך למינסטריים ולסגנון הראפ הנפוץ ביותר, ויש אלפי הארדקור ראפרים ברחבי ארצות הברית ובעולם.
צבי לישר

צבי לישר (באנגלית: Tsvi Lissar;‏ 1939 – 23 באפריל 2020) היה אדריכל ישראלי שתכנן, בין השאר, את חידוש כיכר דיזנגוף, אולם הנוסעים בנתב"ג ודוכני מפעל הפיס. לישר נולד בי"ז בחשוון ה'ת"ש בתל אביב, בן לעולים מפולין, ונצר לר' ישראל איסר איסרלין (מחבר הספר 'שער משפט'). ב-1965 סיים את לימודי האדריכלות בטכניון בחיפה. שנתיים לאחר מכן ניהל משרד פרטי לאדריכלות בו עסק בפרויקטים רבים: תוכנית אב לקמפוס אוניברסיטת בר-אילן, המשך תכנון מסוף נוסעים יבשתי בטרמינל 3 בנתב"ג, לאחר רם כרמי ועדה כרמי-מלמד, עם אילן אלדר והמשרד האמריקאי SOM, ותחנת הרכבת נתב"ג. בנוסף תכנן שכונות מגורים ובתים פרטים רבים. בשנים 1975–1976, כחלק מתוכנית עיריית תל אביב-יפו בראשות שלמה להט לטיפול בבעיית התחבורה בכיכר דיזנגוף, הציע חלופה לתכנון הכיכר הכוללת שיקוע מערך התנועה בחצי מפלס ויצירת רחבה מרכזית מוגבהת במרכזה. ב-1978 חודשה הכיכר על פי תכנונו. העיצוב ספג ביקורות רבות מצד אדריכלים שכינוהו "מפגע ויזואלי" וביקרו את תכנון התחבורה המיושן והמסורבל. עיצוב זה נשאר על כנו במשך כ-40 שנה עד שב-2007 החליטה העירייה על הנמכת הכיכר ועיצובה מחדש בתכנון יעקב אגם. לישר התנגד נחרצות להריסת הכיכר ולהנמכתה. בשנת 1978 תכנן בית תפילה בן שלושה חלקים, ליהודים, למוסלמים ולנוצרים, שיוקם למרגלות הר סיני. התוכנית לא יצאה לפועל. פרויקטים נוספים: בשנות ה-70 תכנן את דוכן מפעל הפיס שעיצובו נשמר עד היום. ב-1974 נחנכה אנדרטה בתכנונו בקיבוץ עין זיוון, לחללי גדוד סיור 134 ממלחמת יום הכיפורים, בו לחם במילואים. האנדרטה משלבת חלקי נגמ"ש זלדה ועצי ארז. בשנות ה-80 תכנן את בית הכנסת רמת אילן בגבעת שמואל. גג המבנה בנוי בצורה משולשת המזכירה מגן דוד. ב–1985 תכנן אנדרטה בגבעת שמואל לחללי מערכות ישראל. עיצוב האנדרטה נבנה בהשראת רעיון שהציע ב-1961 בתחרות להקמת האנדרטה לפורצי הדרך לירושלים. בסוף שנות ה-90, חיבר תוכנית אסטרטגית למינהל מקרקעי ישראל לטיפול במרחב התת-קרקעי לאחר שהתנסה בבניית מבנים ביטחוניים ומערכות תשתית. על פי תכנונו נבנתה בשכונת עג'מי ביפו קריית חינוך יהודית־ערבית, בסמוך לפארק טולוז. הפרויקט הוקם במספר שלבים במהלך 25 שנים כאשר השלב האחרון הסתיים בתחילת 2020. בתכנון המקורי מימי הסכמי קמפ דייוויד, נכללה הצעה למרכז תפילה משותף לשלוש הדתות במרכז הערבי-יהודי במקום. לישר תכנן מתקני ספורט ובריכות שחייה בקיבוצים רבים ובהם דגניה א', תל יצחק, מרחביה (בשיתוף אריה סרטני) ואולם ספורט בקיבוץ ברעם. לישר תכנן מבנים אזרחיים רבים ובהם גם מעונות הסטודנטים ומבנים נוספים במכון טכנולוגי חולון, מרכז מיחא ברמת אביב, דיור מוגן בבאר שבע, מרכזי ספורט ומרכזים קהילתיים בתל אביב ומרכז על שם ג'ו אלון בקיבוץ להב שנחנך ב-1985. לישר התגורר בגבעת שמואל, ונפטר ב-23 באפריל 2020 (כ"ט בניסן ה'תש"ף). הוא הותיר אחריו אשה ושלוש בנות. בתו גילת לישר-פלג היא אדריכלית. נעמה ריבה, האיש שתכנן את נתב"ג, כיכר דיזנגוף ודוכני מפעל הפיס, באתר הארץ, 6 במאי 2020 מנור בראון, לפרויקט הדגל שלו - כיכר דיזנגוף - אף אחד לא היה אדיש, לכאן או לכאן, באתר Xnet‏ תכנון חדש לככר דיזנגוף, דבר, 7 ביוני 1976 מסתיים שיפוץ ככר דיזנגוף, דבר, 19 ביולי 1978 שיפוץ כיכר דיזנגוף: הפסל של אגם נותר תקוע בגרון העירייה, באתר גלובס, 7 באוקטובר 2018 צבי לישר, כיכר החלומות, באתר הארץ, 21 באוגוסט 2007 כיכר דיזנגוף, לאן? אדריכל הפרויקט המקורי מגיב, 14 בדצמבר 2011 אברהם רותם, בית תפילה ל-3 הדתות תיכנן אדריכל מתל-אביב, מעריב, 6 באוקטובר 1978 בית מיח"א ייפתה בתשל"ד, דבר, 28 במאי 1973
מעבר גרהאם

מעבר גרהאם (באנגלית: Graham Passage), המכונה גם מעבר קוראה (בספרדית: Pasaje Correa) הוא מצר ים, המפרד בין האי מוריי וחצי האי פפור, בחוף המערבי של ארץ גרהאם, בחצי האי האנטארקטי, שבאנטארקטיקה. קרחון אגאלינה נשפך אל המצר. המעבר התגלה על ידי רב החובל סקידסמו, ציד לווייתנים, אשר היה הראשון שהפליג דרכו ב-20 במרץ 1922. סקידסמו חלף במעבר פעמיים, עת שרדף אחרי לווייתן. האי צולם מן האוויר על ידי משלחת הסקר האווירי של שטחי חסות איי פוקלנד בעונת המחקר (הקיץ האנטארקטי) 1956–1957. סקידסמו קרא למעבר על שם ספינתו גרהאם (Graham). שמו הספרדי של המעבר (מעבר קוראה) נקרא על שמו של אדמירל אדלמירו קוראה (Edelmiro Correa) מצי ארגנטינה. מעבר גרהאם באתר הסקר הגאולוגי של ארצות הברית מעבר גרהאם באתר הגאזט האנטארקטי המשווה SCAR של ממשלת אוסטרליה מעבר גרהאם באתר marineregions תצלום לוויין של אזור מעבר גרהאם גאזט השמות האנטארקטיים הרשמי של ארצות הברית מידע גאוגרפי והיסטורי מידע היסטורי
מוריי (אי, אנטארקטיקה)

האי מוריי (באנגלית: Murray Island) המכונה לעיתים גם האי בלף (באנגלית: Bluff Island), הוא אי בצד הדרום-מערבי של מפרץ יוז, מול החוף המערבי של ארץ גרהאם, בחצי האי האנטארקטי, שבאנטארקטיקה. אורכו של האי 10 קילומטרים. האי התגלה על ידי צידי כלבי ים בראשית שנות ה-20 של המאה ה-20, אף כי במפותיהם הוא לפעמים הופיע כחצי אי המחובר לחצי האי האנטארקטי. בשנת 1922, עברה ספינת ציד הלווייתנים גרהאם במעבר גרהאם (הנקרא על שם הספינה) - מצר הים המפריד בין האי לבין חצי האי האנטארקטי, ובכך הוכיחה כי האי מוריי הוא אי. האי צולם מן האוויר על ידי משלחת הסקר האווירי של שטחי חסות איי פוקלנד בעונת המחקר (הקיץ האנטארקטי) 1956–1957. האי נקרא על שמו של כף מוריי המצוי בקצה האי, וזאת במטרה לשמר את השם ההיסטורי שניתן לאי עת שחשבו שמדובר בחצי אי. אזור שאינו מכוסה קרח, בצד המערבי של חצי אי קטן, בחוף הצפוני של האי הוכרז כאזור עופות חשוב, מאחר שנמצאת בו מושבת רבייה של 180 זוגות של קורמורן קיסרי. שטחו של האזור המיוחד 980 דונמים. • Defense Mapping Agency 1992, Sailing Directions (planning Guide) and (enroute) for Antarctica, P 136 האי מוריי באתר הסקר הגאולוגי של ארצות הברית האי מוריי באתר הגאזט האנטארקטי המשווה SCAR של ממשלת אוסטרליה האי מוריי באתר mindat גאזט השמות האנטארקטיים הרשמי של ארצות הברית מידע גאוגרפי והיסטורי מידע היסטורי האי מוריי - אזור ציפורים חשוב
האי מוריי

האם התכוונתם ל... אנטארקטיקה מוריי (אי, אנטארקטיקה) – אי בארץ גרהאם, למול חוף חצי האי האנטארקטי שבאנטארקטיקה אוסטרליה מוריי (אי, קווינסלנד) – אי במדינת קווינסלנד שבאוסטרליה ארצות הברית האי מוריי - אי באגם קוקאנוסה, האגם ממוקם במדינת מונטנה שבארצות הברית, וחוצה את גבול ארצות הברית–קנדה וממוקם גם בפרובינציית קולומביה הבריטית שבקנדה מוריי (אי, ניו יורק) – אי באלף האיים, בנהר סנט לורנס, במדינת ניו יורק שבארצות הברית איי אורקני איי מוריי – קבוצת איים בדרום איי אורקני גרינלנד האי ג'ון מוריי – אי בסמוך לחופי גרינלנד
אוצר של יראת שמיים

אוצר של יראת שמיים הוא אלבום סולו מספר 22 של הזמר החסידי אברהם פריד. האלבום יצא ביוני 2016 בחברת גל פז. אלבום זה כולל להיטים כמו "איתך אני", "הנני בידך", "bring the house down" ,"playing with fire" ועוד. באלבום זה אברהם פריד הלחין בעצמו 7 מתוך 14 הלחנים. בעברית ניתן לו השם "אוצר של יראת שמים" אך באנגלית הוא קרוי בשם "bring the house down", כשם הרצועה השנייה באלבום. האלבום כולל 14 רצועות, השיר הנני בידך (רצועה מספר 12) הפך לאחד השירים המוכרים והאהודים ביותר בקרב המגזר הדתי לאומי והחרדי וזכה לתואר שיר העשור של רדיו קול חי וקול חי מיוזיק, גם השיר "איתך אני" זכה לעבור את רף מיליון הצפיות באתר יוטיוב וגם הוא שיר אהוד בקרב המגזרים הדתיים. מידע על הסינגל "אוצר של יראת שמיים" באתר מיוזיק בריינז הנני בידך, בביצוע אברהם פריד, סרטון באתר יוטיוב איתך אני, בביצוע אברהם פריד, סרטון באתר יוטיוב Bring the house down, בביצוע אברהם פריד, סרטון באתר יוטיוב בלי גרין ובלי דאנס: המבקר שלנו האזין ל"אוצר של יראת שמים" של אברהם פריד, ויש לו מה לומר, באתר כיכר השבת, 7 ביוני 2016
תהילים ט"ו

תהילים ט"ו הוא המזמור ה-15 בספר תהילים. המזמור חתום בידי דוד, ומתאר את דמותו של הצדיק האידיאלי. המזמור מגדיר מי האיש שיכול לגור באוהלו של ה', והקריטריונים הם תכונות מוסריות ודתיות שעל האדם לעמוד בהן. המזמור מתאר את זכות הכניסה של הרשאי להיכנס להיכל ה' על דרך החיוב. סיגמונד מובינקל מסווג את המזמור כליטורגיקת כניסה. יש שסיווגו את המזמור כמזמור תדרוך חכמתי. יש הטוענים כי זהו מזמור פולחני אשר נותן את הקריטריונים לכניסה לבית המקדש. אחרים סבורים כי המזמור הוא בעל מאפיינים דידקטיים והשאלה בפתיחת המזמור היא מטאפורה למי ראוי לשכון תחת כנפי השכינה. לפי אחת הדרשות במדרש תהילים, התכונות המופיעות במזמור הן תכונותיו של אלוהים. דרשות אחרות מצמידות את כל אחת מהתכונות לדמות מקראית אחרת, כגון שלושת האבות, משה, דוד, אליהו, ואף הלל ושמאי (שלא חיו בתקופת התנ"ך אלא הנהיגו את עם ישראל בתקופת הזוגות). הגמרא דורשת על המזמור: ”שש מאות ושלש עשרה מצות נאמרו לו למשה... בא דוד והעמידן על אחת עשרה” (אחת עשרה התכונות הכתובות במזמור). הגמרא מפרשת את התכונות שמוזכרות במזמור, ונותנת דוגמאות לאנשים שהתנהגו על פיהן, וביניהם אברהם, יעקב, יהושפט וחזקיהו. יש הסוברים כי המזמור נאמר בשעת חניית העולים לרגל לירושלים לפני הגיעם לעיר תהילים ט"ו, טקסט דיגיטלי באתר ספריא יהודה איזנברג, ‏בא דוד והעמידן על אחת עשרה, מתוך שיחות ששודרו ב"קול ישראל", באתר "דעת" יהודה איזנברג, ‏מי ישכון בהר ה'?, מתוך שיחות ששודרו ב"קול ישראל", באתר "דעת" יהושע רוזנברג, ‏עושה אלה לא ימוט לעולם, מתוך שיחות ששודרו ב"קול ישראל", באתר "דעת" אסתר פרבשטיין, ‏השתקפות הדרך לקרבת ה', בתוך: שמעתין, גיליון 114, 1994, באתר "דעת" הולך תמים, בביצוע עמיחי פלסר ומקהלת הישיבה לצעירים, סרטון בערוץ "עמיחי פלסר", באתר יוטיוב (אורך: 04:29) שמאי גלנדר, החוויה הדתית במזמורי תהילים, ירושלים, מוסד ביאליק, תשע"ג, עמ' 29 שמאי גלנדר, החוויה הדתית במזמורי תהילים, ירושלים, מוסד ביאליק, תשע"ג, עמ' 29 יצחק אבישור, עולם התנ"ך: תהילים א', תל אביב, דודזון עתי, 1993, עמ' 65 מדרש תהילים, ‏מזמור ט"ו, טקסט דיגיטלי באתר ספריא תלמוד בבלי, מסכת מכות, דף כ"ד, עמוד א' עמוס חכם, תהילים, ירושלים, מוסד הרב קוק, תש"ן, ע"מ סה–סו ערך זה הוא קצרמר בנושא תנ"ך. אתם מוזמנים לתרום לוויקיפדיה ולהרחיב אותו.
דיוויזיית המילואים של המשמר הראשונה (האימפריה הגרמנית)

דיוויזיית המילואים של המשמר הראשונה (בגרמנית: 1. Garde-Reserve-Division) הייתה דיוויזיה בצבא הקיסרות הגרמנית. הדיוויזיה לחמה במלחמת העולם הראשונה ופורקה עם סיומה. הדיוויזיה הוקמה ב-2 באוגוסט 1914 כחלק מהגיוס הגדול של פרוץ מלחמת העולם הראשונה. היא נכללה במסגרת קורפוס המילואים של המשמר בפיקוד מקס פון גלוויץ, אשר בתורו נערך בחזית המערבית כחלק מהארמייה השנייה בפיקוד קרל פון בילוב. הדיוויזיה השתתפה בפלישה הגרמנית לבלגיה וביצעה מספר פשעי מלחמה. לאחר סיום המצור על נאמור הועבר הקורפוס כולו לחזית המזרחית כדי לחזק את הארמייה השמינית. במהלך הקרב הראשון על האגמים המזוריים הוצבה הדיוויזיה ככוח הגנה באזור קניגסברג. לאחר סיום הקרב הועבר הקורפוס כולו כחלק מהארמייה התשיעית לשלזיה כדי לסייע לצבא האוסטרו-הונגרי בקרב גליציה. הדיוויזיה השתתפה בקרב על הוויסלה ובקרב לודז' ולאחר מכן במתקפת הקרפטים. הדיוויזיה לחמה במתקפת גורליצה-טרנוב כחלק מפלגת הארמייה גלוויץ, ובאוקטובר 1915 הוחזרה לחזית המערבית, שם לחמה בקרב על הסום ובקרב אראס, ולאחר מכן היא לחמה בקרב מסין ובקרב פשנדל. המודיעין של מדינות ההסכמה דירג את הדיוויזיה כאחת הדיוויזיות הטובות ביותר של הצבא הגרמני. הדיוויזיה השתתפה במתקפת האביב ונלחמה נגד מתקפת מאה הימים. לאחר המלחמה חזרו חיילי הדיוויזיה לגרמניה, וב-10 ביוני 1919 פורקה הדיוויזיה. ויקטור אלברכט (2 באוגוסט 1914 - 23 בינואר 1917) פאול טיידה (24 בינואר 1917 - 10 ביוני 1919) Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114.
Angels Advocate Tour

Angels Advocate Tour הוא סיבוב ההופעות השביעי של הזמרת האמריקאית מריה קארי, אשר החל ב-31 בדצמבר 2009 בניו יורק והסתיים ב-26 בספטמבר 2010 בסינגפור. סיבוב ההופעות נועד לקדם את אלבומה Memoirs of an Imperfect Angel. הוא כלל 26 הופעות בצפון אמריקה, אסיה, אפריקה ודרום אמריקה. סיבוב ההופעות גרף 9.1 מיליון דולר מ-23 יעדים בצפון אמריקה ומכר 88,930 כרטיסים מ-18 יעדים. לאחר שביצעה סדרה של הופעות לקידום האלבום באולם הקונצרטים "Pearl Theater" החלו שמועות לגבי סיבוב הופעות חדש לזמרת. בדצמבר 2009 הוכרז באופן רשמי סיבוב ההופעות בעמוד הטוויטר הרשמי של הזמרת ובדף האינטרנט הרשמי שלה ונחשף גם השם שלו. שם האלבום הוא בהשראת השיר "Angels Cry" מתוך האלבום. תחילה תוכנן סיבוב ההופעות להתקיים בצפון אמריקה ובמצרים בלבד, אך בסופו של דבר הוא הורחב ליעדים נוספים. "Butterfly" / "Daydream Interlude (Fantasy Sweet Dub Mix)" (פתיחה) "Shake It Off" "Touch My Body" "Fly Like a Bird" "Make It Happen" (בהופעה עם רקדני ליווי) [הפסקה] "Angels Cry" "It's Like That" (בשילוב שירים נוספים) "The Impossible" / "The Impossible (The Reprise)" "Rock with You" (ביחד עם טריי לורנז) "Love Hangover" / "Heartbreaker" (דיווה רמיקס) "Honey" "It's a Wrap" "My All" "Obsessed" "Always Be My Baby" "We Belong Together" "Hero" "Hero Reprise" (הפסקה) אתר האינטרנט הרשמי של Angels Advocate Tour Carey’s Back! | Pollstar - The Concert Hotwire, web.archive.org, ‏2009-12-15 Wayback Machine, web.archive.org, ‏2016-03-03
דיוויזיית המילואים של המשמר השנייה (האימפריה הגרמנית)

דיוויזיית המילואים של המשמר השנייה (בגרמנית: 2. Garde-Reserve-Division) הייתה דיוויזיה בצבא הקיסרות הגרמנית. הדיוויזיה לחמה במלחמת העולם הראשונה ופורקה עם סיומה. הדיוויזיה הוקמה ב-2 באוגוסט 1914 כחלק מהגיוס הגדול של פרוץ מלחמת העולם הראשונה. היא נכללה במסגרת קורפוס המילואים של המשמר בפיקוד מקס פון גלוויץ, אשר בתורו נערך בחזית המערבית כחלק מהארמייה השנייה בפיקוד קרל פון בילוב. הדיוויזיה השתתפה בפלישה הגרמנית לבלגיה ובמערכה על הגבולות, ובלל זה בקרב שרלרואה ובקרב סן-קנטן. לאחר מכן לחמה הדיוויזיה בקרב הראשון על המארן. בשנת 1915 לחמה הדיוויזיה בקרב ארטואה השלישי, ובשנת 1916 היא לחמה בקרב על הסום. בשנת 1917 היא לחמה בקרב אראס ובקרב פשנדל, ובשנת 1918 הדיוויזיה השתתפה במתקפת האביב ונלחמה נגד מתקפת מאה הימים. לאחר המלחמה חזרו חיילי הדיוויזיה לגרמניה, וב-27 בפברואר 1919 פורקה הדיוויזיה. ריכרד פון זיסקינד-שוונדי (2 באוגוסט 1914 - 13 בספטמבר 1914) פאול ויזה (10 בנובמבר 1916 - 9 בנובמבר 1916) אקסל פון פטרסדורף (10 בנובמבר 1916 - 20 באוגוסט 1918) ויגאנד פון קראמר (21 באוגוסט 1918 - 27 בפברואר 1919) Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114.
Live at The Pearl

Live at The Pearl (ידוע גם כ-Mariah Carey: Live in Las Vegas) הוא רצף הופעות של הזמרת האמריקאית מריה קארי, אשר נועדו לקדם את האלבומים E=MC² ו-Memoirs of an Imperfect Angel. רצף ההופעות כלל 4 הופעות קבועות באולם הקונצרטים "Pearl Concert Theater" שבלאס וגאס. רצף ההופעות החל ב-11 בספטמבר 2009 והסתיים ב-10 באוקטובר אותה שנה. השמועות לגבי רצף ההופעות החלו ביולי באותה השנה ובסוף יולי, קארי הודיעה באופן רשמי באתר שלה על רצף ההופעות וחשפה את הפרטים. במהלך שני המופעים האחרונים ביצעה קארי גם את השירים "Angels Cry" ו-"Up Out My Face" מאחר שלא יכלה לבצע אותם בשני המופעים הקודמים כי האלבום Memoirs of an Imperfect Angel, שממנו הם לקוחים טרם יצא. בנוסף הזמר טריי לורנז ביצע את השיר "Rock with You" של מייקל ג'קסון כמחווה אליו בעקבות פטירתו באותה השנה. עבור מופעי אוקטובר קארי שינתה את רשימת השירים כאשר השיר "H.A.T.E.U." הוחלף בשיר "I Want to Know What Love Is". במופע האחרון שינתה שוב את רשימת השירים: הפעם השיר "I Want to Know What Love Is" חזר לרשימה אך במקום השיר "Fly Like a Bird". בנוסף היא גם שרה קטע א-קפלה של השיר "It's A Wrap" מתוך האלבום Memoirs of an Imperfect Angel, אחרי השיר "Touch My Body". בנוסף במופע האחרון קארי העלתה לבמה הצעת נישואים של סוג הומוסקסואלים מה שגרם לסיקור תקשורתי נרחב. "Butterfly Overture" / "Daydream Interlude" (פתיחה) "Shake It Off" "Touch My Body" "Fly Like a Bird" "Make It Happen" (בוצע ביחד עם רקדני ליווי) "Angels Cry" "Always Be My Baby" "It's Like That" (בשילוב עם שירים שונים) "Subtle Invitation" "Rock With You" (בוצע ביחד עם טריי לורנז ולהקת ליווי) "Honey" "Heartbreaker" (בשילוב עם קטעים מרמיקס של דיזרט סטורם) "Close My Eyes" "My All" "Obsessed" "Up Out My Face" "I Want to Know What Love Is" "We Belong Together" "Hero" "Hero Reprise" (סיום) מדיה וקבצים בנושא Live at The Pearl בוויקישיתוף אתר האינטרנט הרשמי של Live at The Pearl Mariah Carey to appear at the Pearl at the Palms in Vegas, www.digitaljournal.com, ‏2009-07-31 Mariahcarey.com news.news, web.archive.org, ‏2009-10-04